*Projekts*

**Likumprojekta „Grozījumi likumā „Par grāmatvedību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Grozījumi likumā “Par grāmatvedību”” (turpmāk – likumprojekts) sagatavots atbilstoši Ministru kabineta 2014.gada 22.aprīļa sēdes protokola Nr.24 26.§ “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – Protokollēmums) 2.punktā dotajam uzdevumam un, ņemot vērā Ministru kabineta 2013.gada 4.februāra rīkojumā Nr.38 “Par Administratīvo sodu sistēmas attīstības koncepciju” minēto. Likumprojektā noteikta administratīvā atbildība grāmatvedības jomā un kompetence sodu piemērošanā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 4.februāra rīkojumu Nr.38 “Par Administratīvo sodu sistēmas attīstības koncepciju” un Protokollēmuma 2.punktu Finanšu ministrijai tika uzdots, ievērojot informatīvā ziņojuma “Nozaru administratīvo pārkāpumu kodifikācijas ieviešanas sistēma” 2.pielikumā noteikto nozaru administratīvo pārkāpumu kodifikācijas laika grafiku, izstrādāt likumprojektu.  Likumprojekta mērķis ir noteikt administratīvo atbildību grāmatvedības jomā un kompetenci sodu piemērošanā komersantiem, kooperatīvajām sabiedrībām, ārvalstu komersantu filiālēm un nerezidentu (ārvalstu komersantu) pastāvīgajām pārstāvniecībām, biedrībām un nodibinājumiem, politiskajām organizācijām (partijām) un to apvienībām, reliģiskajām organizācijām, arodbiedrībām, iestādēm, kuras tiek finansētas no valsts budžeta vai pašvaldību budžetiem, uz valsts vai pašvaldību aģentūrām, citām juridiskajām un fiziskajām personām, kas veic saimniecisko darbību (turpmāk — uzņēmums)  Likumprojekta mērķis ir panākt, lai uzņēmumos tiktu ievērotas un izpildītas grāmatvedības jomas regulējošas normatīvajos aktos noteiktās prasības.  Finanšu ministrija, izvērtējot Latvijas Administratīvo pārkāpumu kodeksa (turpmāk – LAPK) 155.¹, 155.² un 166.6pantā minētos administratīvos pārkāpumus grāmatvedības jomā, ir secinājusi, ka tie arī turpmāk saglabājami administratīvo pārkāpumu sistēmā tiktāl, ciktāl tas nav pretrunā ar likumā “Par grāmatvedību” noteiktajām prasībām, un tāpat kā līdz šim, arī turpmāk tos izskatīs Valsts ieņēmumu dienests (turpmāk – VID).  Atzīmējam, ka, pārņemot LAPK 155.¹ pantu “Preču uzskaites, preču pavadzīmju un pavaddokumentu aprites kārtības neievērošana”, tika izvērtēts šī panta saturs atbilstoši likumā “Par grāmatvedību” noteiktajam regulējumam par attaisnojuma dokumentu, kā arī noteiktajam regulējumam par preču piegādes dokumentu. Atzīmējam, ka LAPK minētā preču pavadzīme var būt viens no attaisnojuma dokumentu veidiem. Tika ņemts vērā, ka preču pārvietošana (kravas transportēšana) starptautiskajos vai iekšzemes darījumos notiek, pamatojoties uz starptautiskajiem vai iekšzemes pārvadājumu dokumentiem, kuri noformēti atbilstoši attiecīgajiem speciālajiem likumiem vai konvencijām. Līdz ar to administratīvo sodu var piemērot arī visos gadījumos, kad netiek ievērotas Ministru kabineta 2003.gada 21.oktobra noteikumu Nr.585 “Noteikumi par grāmatvedības kārtošanu un organizāciju”, kas izdoti saskaņā ar likumu “Par grāmatvedību”, I² nodaļā “Prasības attiecībā uz preču piegādes dokumentu” noteiktās prasības.  Ņemts vērā, ka, sagatavojot attaisnojuma dokumentu par darījumiem vai darbībām ar akcīzes precēm, papildus grāmatvedības reglamentējošos normatīvajos aktos noteiktajam ir jāņem vērā arī akcīzes preču apriti reglamentējošos normatīvajos aktos noteiktais.  Likumprojektā ietverto administratīvo pārkāpumu sastāvi ir izvērtēti, ņemot vērā nodarījuma bīstamību, sabiedrisko kaitīgumu, nodarījuma sekas, nodarījuma aktualitāti un nodarījuma attiecināmību uz publiski tiesiskajām attiecībām.  Sakarā ar to, ka likuma “Par grāmatvedību” 2.panta trešajā daļā ir noteikts, ka par grāmatvedības kārtošanu un visu saimniecisko darījumu apliecinošo dokumentu oriģinālu, kopiju vai datu attēlu saglabāšanu ir atbildīgs uzņēmuma vadītājs, likumprojektā, atšķirībā no LAPK, kur administratīvo sodu var piemērot gan attiecībā uz fizisko personu, gan uz juridisko personu, visa paredzētā administratīvā atbildība ir attiecināta tikai uz fizisko personu - uzņēmuma vadītāju. Savukārt likuma “Par grāmatvedību” 2.panta ceturtajā daļā ir noteikts, ka uzņēmuma vadītājs ir:  - personālsabiedrībā — visi šīs sabiedrības biedri vai tie sabiedrības biedri, kuri ir pilnvaroti pārstāvēt sabiedrību,  - kapitālsabiedrībā — valde;  - kooperatīvajā sabiedrībā — valde vai persona, kura pilda tās funkcijas sabiedrības statūtos noteiktajā kārtībā;  - individuālajā uzņēmumā, zemnieka un zvejnieka saimniecībā — attiecīgi uzņēmuma vai saimniecības īpašnieks;  - ārvalsts komersanta filiālē un nerezidenta (ārvalsts komersanta) pastāvīgajā pārstāvniecībā — persona, kura pilnvarota pārstāvēt ārvalsts komersantu (nerezidentu) darbībās, kas saistītas ar filiāli vai pastāvīgo pārstāvniecību;  - iestādē, kura tiek finansēta no valsts budžeta vai pašvaldības budžeta, valsts vai pašvaldības aģentūrā — tās vadītājs;  - biedrībā, nodibinājumā, politiskajā organizācijā (partijā), politisko organizāciju (partiju) apvienībā un arodbiedrībā — izpildinstitūcija (vadības institūcija);  - reliģiskajā organizācijā — vadība (vadības institūcija);  - individuālais komersants un fiziskā persona, kas veic saimniecisko darbību.  Tādējādi attiecīgajam uzņēmuma vadītājam paredzēts piemērot šādus sodus :   * par grāmatvedības kārtošanas nosacījumu neievērošanu, par gada pārskatu, konsolidēto gada pārskatu neiesniegšanu noteiktajos termiņos vai nepilnīgu iesniegšanu Valsts ieņēmumu dienestam - izsaka brīdinājumu vai piemēro naudas sodu līdz astoņdesmit sešām naudas soda vienībām, atņemot valdes loceklim tiesības ieņemt noteiktus amatus komercsabiedrībās vai bez tā (likumprojekta 2. pantā paredzētais likuma “Par grāmatvedību” 19.pants) (LAPK 166.6 panta pirmā daļa); * par attaisnojuma dokumentu noformēšanas, reģistrēšanas un lietošanas kārtības neievērošanu – izsaka brīdinājumu vai piemēro naudas sodu līdz astoņdesmit sešām naudas soda vienībām (likumprojekta 2. pantā paredzētā likuma “Par grāmatvedību” 20.panta pirmā daļa) (LAPK 155.¹ panta pirmā, otrā un ceturtā daļa); * par attaisnojuma dokumentu par darījumiem vai darbībām ar akcīzes precēm noformēšanas, reģistrēšanas un lietošanas kārtības neievērošanu – izsaka brīdinājumu vai piemēro naudas sodu līdz četri simti naudas soda vienībām, atņemot valdes loceklim tiesības ieņemt noteiktus amatus komercsabiedrībās vai bez tā (likumprojekta 2. pantā paredzētā likuma “Par grāmatvedību” 20.panta otrā daļa) (LAPK 155.¹ panta trešā daļa). * par preču piegādes vai pārvadājumu dokumentu, noformēšanas, lietošanas un reģistrēšanas kārtības neievērošanu – izsaka brīdinājumu vai piemēro naudas sodu līdz astoņdesmit sešām naudas soda vienībām (likumprojekta 2. pantā paredzētā likuma “Par grāmatvedību” 21.panta pirmā daļa) (LAPK 155.¹ panta pirmā, otrā, ceturtā daļa); * par preču piegādes vai pārvadājumu dokumentu par darījumiem vai darbībām ar akcīzes precēm noformēšanas, lietošanas un reģistrēšanas kārtības neievērošanu – izsaka brīdinājumu vai piemēro naudas sodu līdz četri simti naudas soda vienībām, atņemot valdes loceklim tiesības ieņemt noteiktus amatus komercsabiedrībās vai bez tā (likumprojekta 2. pantā paredzētā likuma “Par grāmatvedību” 21.panta otrā daļa) (LAPK 155.¹ panta ceturtā daļa);   Attaisnojuma dokumenti atbilstoši likuma “Par grāmatvedību” prasībām var būt gan ārēji, gan iekšēji, piemēram, ārējs attaisnojuma dokuments, kas sastādīts citā uzņēmumā, kā arī tāds dokuments, kas sastādīts pašu uzņēmumā iesniegšanai citam uzņēmumam attiecībā uz precēm un citām materiālajām vērtībām, un pakalpojumiem, iekšējs attaisnojuma dokuments - darba algas izmaksu saraksts, avansa izlietojumu vai darbinieku izdevumu atlīdzināšanas attaisnojumu dokuments u.c. Attaisnojuma dokumentu veids var būt gan rēķins, gan preču uzskaites dokuments, gan pavadzīme, gan pavaddokuments u.c. dokumenti, kurā ir visi likumā “Par grāmatvedību” attaisnojuma dokumentam noteiktie rekvizīti.  Preču piegādes dokuments saskaņā ar Ministru kabineta 2003.gada 21.oktobra noteikumu Nr.585 “Noteikumi par grāmatvedības kārtošanu un organizāciju” 35.11 punktu ir dokuments, kurš apliecina preču piegādes un saņemšanas faktu. Norma par preču piegādes dokumentu noformēšanas, lietošanas un reģistrēšanas kārtības neievērošanu tiek izdalīta atsevišķi no attaisnojuma dokumentu noformēšanas, reģistrēšanas un lietošanas kārtības neievērošanu, jo tiek ņemts vērā tas, ka preču piegādes dokumentā var būt neiekļauta preču vienības cena un saimnieciskā darījuma novērtējums naudas izteiksmē, un bez šiem rekvizītiem to nevar izmantot par attaisnojuma dokumentu. Lai saimniecisko darījumu iegrāmatotu grāmatvedības reģistros, papildus šādam preču piegādes dokumentam nepieciešams vēl preču nosūtītāja (izsniedzēja) sagatavots attaisnojuma dokuments.  Papildus Ministru kabineta 2003.gada 21.oktobra noteikumiem Nr.585 “Noteikumi par grāmatvedības kārtošanu un organizāciju”, kas nosaka prasības, sagatavojot attaisnojuma dokumentu un piegādes dokumentu, attiecībā uz attaisnojuma un piegādes dokumentu noformēšanu akcīzes precēm, papildu rekvizītus nosaka Ministru kabineta 2005.gada 30.augusta noteikumi Nr.662 “Akcīzes preču aprites kārtība”, Ministru kabineta 2011.gada 30.augusta noteikumi Nr.684 “Kārtība, kādā atsevišķiem alkoholiskajiem dzērieniem piemēro akcīzes nodokļa atbrīvojumu”, Ministru kabineta 2007.gada 31.jūlija noteikumi Nr.525 “Kārtība, kādā atsevišķiem naftas produktiem piemēro samazinātu akcīzes nodokļa likmi vai atbrīvojumu no akcīzes nodokļa”, Ministru kabineta 2009.gada 3.marta noteikumi Nr.211 “Spirta denaturēšanas un denaturētā spirta aprites kārtība”, Ministru kabineta 2005.gada 13.decembra noteikumi Nr.956 “Kārtība, kādā piešķirams patstāvīgas mazās alus darītavas statuss un piemērojama akcīzes nodokļa likme patstāvīgo mazo alus darītavu saražotajam alum”, Ministru kabineta 2010.gada 21.decembra noteikumi Nr.1176 “Bioproduktus saturošas degvielas aprites un attiecīgā akcīzes nodokļa administrēšanas kārtība”, savukārt prasības akcīzes preču elektronisko administratīvo dokumentu noformēšanai nosaka Ministru kabineta 2010.gada 30.marta noteikumi Nr.307 “Akcīzes preču elektroniskā administratīvā dokumenta aprites un kontroles kārtība” un prasības akcīzes preču vienkāršoto pavaddokumentu noformēšanai nosaka Ministru kabineta 2010.gada 12.oktobra noteikumi Nr.957“Vienkāršoto akcīzes preču pavaddokumentu aprites un kontroles kārtība”.  Taču praksē vienā attaisnojuma vai piegādes dokumentā var būt norādītas vairākas preces, tajā skaitā arī akcīzes preces. Tādējādi administratīvā atbildība par konstatētajiem pārkāpumiem attaisnojuma dokumenta vai piegādes dokumenta noformēšanā attiecībā arī uz akcīzes precēm, kā arī akcīzes preču elektroniskā administratīvā dokumenta vai vienkāršotā akcīzes preču pavaddokumenta apritē, kas paredzēta LAPK 155.1panta trešajā daļā, ir jānosaka likumā “Par grāmatvedību”. Tādējādi visas normas par administratīvo atbildību saistībā ar grāmatvedību un attaisnojuma, piegādes un pārvadājumu dokumentiem tiks noteiktas vienkopus, t.i., likumā “Par grāmatvedību”. Līdz ar to likumā “Par akcīzes nodokli” nav paredzēta norma par administratīvo atbildību attiecībā uz attaisnojuma, pārvadājuma un piegādes dokumentiem.   * Par kases operāciju uzskaites kārtības neievērošanu – izsaka brīdinājumu vai piemēro naudas sodu līdz septiņdesmit naudas soda vienībām (likumprojekta 2. pantā paredzētais likuma “Par grāmatvedību” 18.pants) (LAPK 155.² panta pirmā un otrā daļa. LAPK 155.² panta otrā daļa attiecas uz kases ieņēmumu un izdevumu reģistrēšanas (uzskaites) kārtības neievērošanu attiecībā uz vietām, kur tirgo akcīzes preces un paredz gan naudas sodu, gan mantas konfiskāciju. Sakarā ar to, ka likumprojektā “Administratīvo pārkāpumu procesa likums” (Nr.16/Lp12) (turpmāk – APPL) netiek paredzēta mantas konfiskācija, tad par kases ieņēmumu un izdevumu reģistrēšanas kārtību, neatkarīgi no tā vai tas ir saistīts ar vietu, kur tirgo ar akcīzes nodokli apliekamās preces, vai nē, piemēro tikai brīdinājumu vai naudas sodu).   Likumprojekts neparedz:   * sodu par pārkāpumiem, kas izdarīti atkārtoti gada laikā, jo APPL neparedz atkārtotību kā administratīvā pārkāpuma sastāva pazīmi; * mantas konfiskāciju. APPL mantas konfiskācija netiek paredzēta ne kā pamatsods, ne kā papildsods. Saskaņā ar APPL sākotnējās ietekmes novērtējuma ziņojumā (anotācijā) sniegto skaidrojumu mantas konfiskācija kā soda veids neatbilst administratīvo pārkāpumu jomas specifikai un nebūtu piemērojama. Tā kā šis ir procesuāls piespiedu līdzeklis, tad izvērtēts, ka par attaisnojumu dokumentu noformēšanas un lietošanas kārtības neievērošanu, t.sk. arī par kases ieņēmumu un izdevumu reģistrēšanas kārtības neievērošanu, mantas konfiskācija ir pārāk stingrs administratīvais papildsods. Tādējādi uzskatāms, ka piemērotākais un efektīvākais sods par administratīvo pārkāpumu ir naudas sods. Tādēļ administratīvo sodu sistēmā naudas sodam ir piešķirama primārā soda nozīme. Līdz ar to kā efektīvākais soda mērs ir saglabājams brīdinājums vai naudas sods.   Likumprojektā ir paredzēti šādi administratīvie sodi:   * brīdinājums; * naudas sods; * tiesību atņemšana.   Likumprojektā, bez naudas soda, ir paredzēts arī mazāks administratīvais sods – brīdinājums. Līdz ar to personai, kura administratīvo pārkāpumu izdarījusi pirmo reizi, vispirms būs iespēja saņemt brīdinājumu. Izvērtējot LAPK 155.¹ panta trešajā daļā paredzētā naudas soda apmēra samērīgumu, likumprojektā ir noteikts mazāks naudas soda apmērs attiecībā uz dokumentu prasībām par darījumiem ar akcīzes precēm.  Šobrīd spēkā esošajā LAPK 166.6panta pirmajā un otrajā daļā ir paredzēts papildsods – atņemt valdes loceklim tiesības ieņemt noteiktus amatus komercsabiedrībās, un tā kā šis papildsods tiek reāli piemērots, tas ir saglabājams arī turpmāk likumprojektā.  Saskaņā ar likuma “Par grāmatvedību” 2.panta ceturto daļu kapitālsabiedrībā uzņēmuma vadītājs ir valde, līdz ar to arī likumprojektā tiek saglabāts papildsods - atņemt tiesības ieņemt amatus tikai kapitālsabiedrībās kapitālsabiedrības valdes loceklim, kā tas šobrīd noteikts LAPK 166.6 panta pirmajā un otrajā daļā.  Ar 2012.gada 29.novembra likumu “Grozījumi Latvijas Administratīvo pārkāpumu kodeksā”, kas stājas spēkā 2013.gada 1.janvārī, LAPK regulējums tika precizēts, paredzot papildsodu - tiesību atņemšana ieņemt noteiktus amatus, lai radītu iespēju no komerctiesiskās vides “izslēgt” personas, kuras ieceltas par valdes locekļiem bez mērķa reāli vadīt komercsabiedrību, piemēram, personas bez noteiktas dzīvesvietas vai ar deklarēto dzīvesvietu patversmē, jo ar pievienotās vērtības nodokli apliekamo personu reģistra izslēgto komercsabiedrību dibinātājiem un amatpersonām netiek aizliegtas tiesības dibināt jaunas sabiedrības vai būt par to amatpersonām.  Kopš 2013.gada 1.janvāra, VID konstatējot būtiskus pārkāpumus grāmatvedības kārtošanā, papildsodu – tiesību atņemšanu 2013.gadā ir piemērojis 113 valdes locekļiem, 2014.gadā - 93 valdes locekļiem un 2015.gadā - 124 valdes locekļiem.  Administratīvo pārkāpumu sastāvu aktualitāte ir analizēta, izvērtējot statistikas informāciju par konstatētajiem administratīvajiem pārkāpumiem iepriekšējos gados. Šobrīd, VID veicot pārbaudes par grāmatvedības kārtošanu, gada pārskatu un konsolidēto gada pārskatu sastādīšanu un iesniegšanu, piemēro LAPK 155.¹, 155.² un 166.6 pantu. VID, 2015.gadā veicot pārbaudes, pieņēmis lēmumus pēc LAPK:   * 155.¹ panta – 381 nodokļu maksātājiem piemērota naudas soda kopsumma 42280 *euro*. Vidējā kopsumma uz vienu uzņēmumu ir 111 *euro* (LAPK 155.¹ pantā noteiktais vislielākais naudas soda apmērs amatpersonai ir 430 *euro*)*;* * 155.² panta – 124 nodokļu maksātājiem piemērota naudas soda kopsumma 17500 *euro*. Vidējā kopsumma uz vienu uzņēmumu ir 141 *euro* (LAPK 155.² pantā noteiktais vislielākais naudas soda apmērs amatpersonai ir 350 *euro*)*;* * 166.6panta – 1017 nodokļu maksātājiem piemērota naudas soda kopsumma 153160 *euro*. Vidējā kopsumma uz vienu uzņēmumu ir 151 *euro* (LAPK 166.6pantā noteiktais vislielākais naudas soda apmērs amatpersonai ir 430 *euro*)*.*   Līdz ar to var secināt, ka VID nepiemēro augstākos naudas soda apmērus, kas noteikti LAPK 155.¹, 155.² un 166.6pantā. Tādējādi nav pamatojuma paplašināt pašreiz spēkā esošo naudas soda apmēru, un likumprojektā minētie naudas sodi (naudas summa, kas administratīvi sodītajam uzņēmuma vadītājam jāmaksā par izdarītu administratīvo pārkāpumu) ir noteikti, pamatojoties uz VID līdzšinējo praksi naudas soda piemērošanā un saglabāti līdzīgi LAPK 155.¹, 155.² un 166.6pantā noteiktajiem naudas sodu apmēriem**,** tos pārvēršot APPL noteiktajās naudas soda vienībās (vienas naudas soda vienības vērtība ir pieci *euro*).    Saskaņā ar VID sniegto informāciju:   * 2014.gadā par gada pārskatu neiesniegšanu noteiktajos termiņos saskaņā ar LAPK 166.6pantu 12 gadījumos tika piemērots arī papildsods – atņemtas tiesības ieņemt amatus komercsabiedrībās (9 gadījumos - uz 12 mēnešiem, 3 gadījumos - uz 36 mēnešiem); * 2015.gadā par gada pārskata neiesniegšanu saskaņā ar LAPK 166.6pantu vienā gadījumā tika piemērots arī papildsods – atņemtas tiesības ieņemt amatus komercsabiedrībās uz 12 mēnešiem.   Likumprojektā paredzētais maksimālais naudas soda apmērs uzņēmumu vadītājam ir 2000 *euro* par attaisnojuma dokumentu par darījumiem vai darbībām ar akcīzes precēm noformēšanas, reģistrēšanas un lietošanas kārtības neievērošanu un par preču piegādes vai pārvadājumu dokumentu par darījumiem vai darbībām ar akcīzes precēm noformēšanas, lietošanas un reģistrēšanas kārtības neievērošanu.  Likumprojekts paredz, ka grozījumi likuma “Par grāmatvedību” V nodaļas nosaukumā un 16. pantā, kā arī VI nodaļa, kas paredz administratīvo atbildību grāmatvedības jomā un kompetenci sodu piemērošanā, stājas spēkā vienlaikus ar APPL. |
| 3. | Projekta izstrādē iesaistītās institūcijas | Likumprojekts šo jomu neskar. |
| 4. | Cita informācija | Saskaņā ar Protokollēmuma 2.2.apakšpunktā noteikto, likumprojekts pirms tā izsludināšanas Valsts sekretāru sanāksmē, ir nododams apspriešanai Tieslietu ministrijas Latvijas Administratīvo pārkāpumu kodeksa pastāvīgajai darba grupai.  2017.gada 9.februāra Tieslietu ministrijas Latvijas Administratīvo pārkāpumu kodeksa pastāvīgās darba grupas sēdē likumprojekts tika izskatīts un atbalstīta tā turpmākā virzība. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā noteiktais attieksies uz uzņēmumiem.  Likumprojektā noteiktais attieksies arī uz VID, kas piemēros administratīvos sodus grāmatvedības jomā. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |
| --- |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |
| --- | --- |
| **VI. Sabiedrības līdzdalība un komunikācijas aktivitātes** | |
| Plānotās sabiedrības līdzdalības un komunikācijas aktivitātes saistībā ar projektu | Uzziņa par grozījumiem likumā “Par grāmatvedību” 2016.gada 25.aprīlī tika publicēta Finanšu ministrijas mājas lapā sadaļā “Sabiedrības līdzdalība”. |
| Sabiedrības līdzdalība projekta izstrādē | Laika posmā pēc uzziņas par likumprojektu publicēšanas iebildumi vai priekšlikumi nav saņemti. |
| Sabiedrības līdzdalības rezultāti | Likumprojekts šo jomu neskar. |
| Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VID. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Finanšu ministre D.Reizniece-Ozola

Priede, 67083866

[Arta..Priede@fm.gov.lv](mailto:Arta..Priede@fm.gov.lv)

Šaknere, 67095618

[Dina.Saknere@fm.gov.lv](mailto:Dina.Saknere@fm.gov.lv)